<classify> MSANII George Sixbeth Gnako amefunga mwaka 2019 kwa kufunga ndoa na Yasinta ambaye ni mpenzi wake wa siku nyingi na mama watoto wake.Ndoa hiyo ilifungwa jana Osterbay jijini Dar Es Salaam, ikiwa zimepita siku 10 tangu kumvalisha pete ya uchumba. Kupitia ukurasa wa Instagram wa msanii Jux ambaye ni rafiki wa karibu wa Gnako alichapisha vipande vya video alivyomrekodi akiwa anakula kiapo kanisani akisemaMimi George nakupokea wewe Yasinta uwe mke wangu, naahidi kuwa mwaminifu kwako katika raha na tabu, magonjwa na afya, nikupende nikuheshimu siku zote za maisha yangu alisikia akisema Gnako WarawaraPia rapa mwenzake Nikki wa Pili aliposti na kuandika katika picha ya Gnako wakati akipokea cheti cha ndoa kuandika kuwa Cheti kikubwa kuliko vyote enyi wawili sio wawili tena, umati unajadili sasa nani afuate baada ya Gnako Warawara, mimi, Joh Makini, Jux au Edo Nikki aa Pili , Joh Makini, Jux ni baadhi ya wasanii waliohudhuria kwenye ndoa hiyo. Gnako ni mmoja wa wasanii wanaounda kundi la Weusi akiwa na Joh makini na Nick wa Pili  <topic>: KITAIFA 